กรมอุตุนิยมวิทยา ยืนยันกรณีข่าววันที่ 1 กุมภาพันธ์นี้ จะเกิดปรากฎการณ์แผ่นดินไหวครั้งใหญ่เป็นข่าวปลอม
ศูนย์ต่อต้านข่าวปลอม เผยแพร่ข้อมูลกรณีข่าวปรากฎในสื่อออนไลน์ประเด็นกรมอุตุนิยมวิทยาเตือนวันที่ 1 กุมภาพันธ์นี้จากเกิดแผ่นดินไหวครั้งใหญ่ ศูนย์ต่อต้านข่าวปลอมจึงตรวจสอบข้อเท็จจริงจากกรมอุตุนิยมวิทยาแล้วพบว่าเป็นข้อมูลเท็จ ชี้แจงว่าข้อความข้างต้นไม่ได้มีแหล่งที่มาจากกรมอุตุนิยมวิทยาและผลการตรวจในปัจจุบันยังไม่พบปรากฎการณ์ที่บอกเหตุล่วงหน้าว่าจะเกิดแผ่นดินไหวใหญ่ อีกทั้งปัจจุบันไม่สามารถพยากรณ์ล่วงหน้าการเกิดแผ่นดินไหว ณ ที่ใดที่หนึ่งได้อย่างถูกต้อง ทั้งในเรื่องตำแหน่ง ขนาดและเวลาเกิด ซึ่งกรมอุตุนิยมวิทยามีการจัดกองเฝ้าระวังแผ่นดินไหวที่ปฏิบัติงานตามมาตรฐาน ISO 9001 : 2015 และสามารถแจ้งข่าวสารเมื่อเกิดแผ่นดินไหวไปสู่ประชาชนได้อย่างทันเหตุการณ์ ขอให้ประชาชนอย่าหลงเชื่อและขอความร่วมมือไม่ส่ง หรือแชร์ข้อมูลต่อในช่องทางสื่อสังคมออนไลน์  สอบถามข้อมูลเพิ่มเติมได้ที่เว็บไซต์ www.tmd.go.th โทรสายด่วน 1182